|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 09; 487 42 41, 487 45 58ounz@vojvodinа.gov.rs |
|  | ČÍSLO: 128-451-46/2022-01 | DÁTUM: 19. 01. 2022 |

 Podľa článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov v oblasti základného a stredného vzdelávania a výchovy v Autonómnej pokrajine Vojvodine (Úradný vestník APV č. 10/20) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2022 (Úradný vestník APV č. 54/21), na základe Rozhodnutia pokrajinského tajomníka vzdelávania, predpisov, správy a národnostných menšín – národnostných spoločenstiev číslo 128-377/2020-1 z 8. 12. 2020, zástupca pokrajinského tajomníka vypisuje

**SÚBEH**

 **NA FINANCOVANIE A SPOLUFINANCOVANIE PROJEKTOV V OBLASTI ZVYŠOVANIA KVALITY VZDELÁVACO-VÝCHOVNÉHO PROCESU STREDOŠKOLSKÉHO VZDELÁVANIA – NÁKLADY ŠKOLENIA NADANÝCH ŽIAKOV STREDNÝCH ŠKÔL Z ÚZEMIA AP VOJVODINY A PROFESOROV V ÚLOHE PREDNÁŠATEĽOV NA ANDREVLJI NA ROK 2022**

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v súlade s Finančným plánom na rok 2022, na zvýšenie kvality stredoškolského vzdelávania – náklady účasti nadaných žiakov stredných škôl z územia AP Vojvodiny a profesorov v úlohe prednášateľov na školeniach z prírodných a spoločenských vied, umenia a kultúry Andrevlje na rok 2022, ktoré sa bude konať v období február – máj 2022 v Stredisku pre hospodársko-technologický rozvoj Andrevlje na Andrevlji, určuje sumu vo výške **10.000.000,00** **dinárov**.

Právo účasti na súbehu majú ustanovizne stredoškolského vzdelávania na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy. Tieto prostriedky sú určené na zvýšenie kvality vzdelávaco-výchovného procesu stredoškolského vzdelávania – náklady na projekt školenia nadaných stredoškolákov z územia AP Vojvodiny v roku 2022, ktorý sa bude konať v období február – máj 2022 počas šiestich dní (5 plných penzií), v Stredisku pre hospodársko-technologický rozvoj Vojvodiny, Andrevlje, Banoštor.

Stredné školy sa môžu uchádzať o:

 1) náklady na ubytovanie a stravu žiakov ich škôl (od prvého do štvrtého ročníka) za účelom ich účasti na školeniach, za 5 plných penzií,

2) náklady na ubytovanie, stravu a poplatky za prácu učiteľov svojich škôl, ktorí budú angažovaní ako prednášatelia pre oblasti, pre ktoré sú určení a ako organizátori voľných aktivít žiakov, tiež 5 plných penzií.

Vzdelávacie inštitúcie majú právo prihlásiť sa od 5 do 10 žiakov a od 4 do 8 učiteľov, ktorí spĺňajú predpísané kritériá.

 Školenia budú organizované podľa aktuálnej epidemiologickej situácie a podľa rozvrhu, ktorý vypracuje Pokrajinský sekretariát školstva, predpisov, správy a národnostných menšín – národnostných spoločenstiev.

Finančnou podporou, ktorá sa týmto súbehom prezentuje alebo chráni verejný záujem určený ustanoveniami článku 6, 7, 8 a 9 zákona o základoch systému výchovy a vzdelania (vestník Službeni glasnik RS č. 88/2017, 27/2018 – iné zákony, 10/2019, 6/2020 a 129/2021).

Súbehom stanovené prostriedky v súlade s Pravidlami pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín –národnostných spoločenstiev na financovanie a spolufinancovanie programov a projektov v oblasti základného a stredoškolského vzdelávania a výchovy v Autonómnej pokrajine Vojvodine (ďalej: pravidlá) sú určené na tieto priority:

1. **Modernizácia výchovno-vzdelávacej práce**

a) modernizácia vyučovacieho procesu prostredníctvom inovácie a kreativity všetkých účastníkov

1. **Prispôsobenie vzdelávania potrebám trhu práce**

2a) zveľaďovanie podnikateľského ducha, rozvoj praktických a životných zručností, profesijná orientácia a kariérové poradenstvo, zvyšovanie kvality odbornej praxe.

1. **Podpora mimoškolských aktivít**

5a) usporiadané a odborné usmerňovanie voľného času žiakov v mimoškolských obdobiach a počas školských prestávok prostredníctvom vzdelávacích táborov, stretnutí žiakov, sekcií, športových, vedeckých a technických, kultúrnych a iných obsahov.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na udelenie sa v súlade s pravidlami uplatňujú tieto kritériá:

1. stupeň zapojenia cieľovej skupiny, pre ktorú je program / projekt určený,
2. predchádzajúce skúsenosti s implementáciou programov / projektov, ktoré prispievajú k zlepšeniu vzdelávaco-výchovnej práce
3. kritériá pre žiakov: do tohto projektu môžu byť zaradení žiaci, ktorí sa zúčastnili aspoň obecných súťaží v oblasti prírodných a spoločenských vied, kultúry a umenia alebo ukončili predchádzajúci ročník aspoň s veľmi dobrým prospechom,
4. kritériá pre učiteľov: do tohto projektu môžu byť zaradení učitelia, ktorí mentorovali žiakov, ktorí získali 1 – 3 miesta aspoň v obecných súťažiach v predmetných oblastiach, alebo ktorí podľa názoru Rady učiteľov dosiahli pozoruhodné úspechy pri organizovaní bezplatných aktivít pre žiakov.

**SPÔSOB APLIKOVANIA**

 Prihláška sa predkladá v písomnej forme na jedinečnom formulári, ktorý je uverejnený na webovej stránke sekretariátu.

**Jedna právnická osoba môže predložiť jednu prihlášku.**

Spolu s prihláškou na súbeh sa predkladá aj jednotný formulár prihlášky s celkovým počtom žiakov a celkovým počtom učiteľov, o ktorých sa škola hlási (v časti formulára prihlášky, ktorá sa týka žiakov – sa zapisuje len počet žiakov a oblasť, pre ktorú sa prihlasuje, bez uvádzania osobných údajov žiakov a v časti formulára prihlášky, ktorá sa vzťahuje na učiteľa, ktorý sa prihlásil, je potrebné pre každého prihláseného učiteľa – bez poskytnutia osobných údajov uviesť kompetencie a oblasť, pre ktorú sa uchádza v úlohe prednášateľa).

O pridelení finančných prostriedkov príjemcom rozhoduje pokrajinský tajomník zodpovedný za vzdelávacie záležitosti na návrh komisie na realizáciu súbehu, ktorá posudzuje prijaté žiadosti.

Doklady o splnení požiadaviek pre žiakov a učiteľov predložia vzdelávacie inštitúcie na požiadanie sekretariátu pri zostavovaní harmonogramu účasti a za správnosť údajov uvedených v prihláške zodpovedá riaditeľ školy.

Sekretariát si vyhradzuje právo žiadať si, ak treba, od podávateľa prihlášky dodatočnú dokumentáciu alebo informácie.

Ak je žiadosť podpísaná osobou podliehajúcou oprávneniu, je potrebné pripojiť náležité oprávnenie pre jej podpisovanie.

Komisia nebude rozoberať:

* neúplné žiadosti;
* oneskorené žiadosti;
* neprípustné žiadosti (predložené neoprávnenými osobami a subjektmi, ktoré neboli plánované v súbehu);
* žiadosti, ktoré nesúvisia so súbehom plánovanými účelmi;

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 3. februára 2022.**

Prihlášky s potrebnou dokumentáciou sa podávajú na adresu:

Pokrajinský sekretariát vzdelávania, predpisov, správy

a národnostných menšín –národnostných spoločenstiev

„**Súbeh na financovanie a spolufinancovanie projektov v oblasti zvyšovania kvality vzdelávaco-výchovného procesu stredoškolského vzdelávania – náklady školenia nadaných žiakov stredných škôl z územia AP Vojvodiny a profesorov v úlohe prednášateľov na Andrevlji na rok 2022“**

Bulvár Mihajla Pupina 16

21 000 Nový Sad

Tlačivo dotazníka si môžete stiahnuť **od 19. januára 2021** z oficiálnej webovej prezentácie Pokrajinského sekretariátu vzdelávania, predpisov, správy a národnostných menšín – národnostných spoločenstiev: [**www.puma.vojvodina.gov.rs**](http://www.puma.vojvodina.gov.rs/)**.**

Informácie v súvislosti so súbehom možno získať na telefónnych číslach: 021/487 46 09, 487 42 41, 487 45 58.

 S OPRÁVNENÍM POKRAJINSKÉHO TAJOMNÍKA

 Milan Kovačević